लोंगजू
लोंगजू (Longju) भारत के अरुणाचल प्रदेश राज्य के ऊपरी सुबनसिरी ज़िले में स्थित एक गाँव है। यह तिब्बत की सीमा से सटा हुआ है और चीन के तिब्बत पर कब्ज़ा करने के पश्चात अगस्त 1959 में यहाँ सीमा नाका पर तैनात असम राइफल्स के चंद सैनिकों पर अचानक धावा बोल दिया था। तब से यहाँ चीन का कब्ज़ा है लेकिन भारत इसे अपना अभिन्न अंग मानता है। यहाँ से लगभग 2.5 किमी उत्तर में तिब्बत की मिग्यितुन बस्ती है।